อยากเรียนสอบถามคุณ ผลตรวจเลือดของดิชั้นมีปัญหามั๊ยคะ ค่า Neutrophil ดูเหมือนต่ำกว่าปกติ ส่วน Lymptrophil ก็สูงกว่าปกติ มีโอกาสป่วยเป็นอะไรร้ายแรงมั๊ยคะ กังวลใจมาก รบกวนคุณช่วยอธิบายให้ทีนะคะ ขอบพระมากค่ะค่า HB 14.3ค่า HTC 41.9ค่า WBC 6,430ค่า platelet 390,000ค่า Neutrophil 49.7 **ค่า Lymphocyte 43.2**ค่า Monocyte 4.5ค่า Basophil 0.6ค่า Eosinophil 2
สวัสดีค่ะ จากผลดังแนบเป็นค่าความสมบูรณ์ของเม็ดเลือดแดง เม็ดเลือดขาวและเกล็ดเลือด โดยต้องดูค่าเปรียบเทียบและค่าปกติของแต่ละห้องปฏิบัติการซึ่งมักจะวงเล็บอยู่ข้างหลังผลด้วย ดังนั้นการอ่านค่าในครั้งนี้อาจจะเป็นการประมาณเทียบกับค่าปกติทั่วไปซึ่งค่าเม็ดเลือดแดงดังแนบ น่าจะอยู่ในเกณฑ์ปกติ ค่าเม็ดเลือดขาวโดยรวมอยู่ในเกณฑ์ปกติ โดยปริมาณเปอร์เซ็นต์ของเม็ดเลือดขาวนั้นแตกต่างกันไปได้ โดยจากที่แนบมาเปอร์เซ็นต์อาจจะผิดปกติเล็กน้อย คือมีเม็ดเลือดขาวชนิด lymphocyte ขึ้นมาเด่นกว่า neutrophil แต่ไม่ได้บ่งบอกถึงโรคอะไรชัดเจน หากไม่ได้มีอาการผิดปกติ และค่าเม็ดเลือดขาวโดยรวมอยู่ในเกณฑ์ปกติดังกล่าวไป แนะนำการสอบถามการแปลผลเลือดกับแพทย์ที่ดูแลอยู่โดยตรงอีกครั้งค่ะ